Køge, den 29. juni 2018

Til formanden for G/F Højvang-Klint

Med henvisning til foreningsvedtægternes § 9 anmoder jeg om, at følgende forslag sættes på dagsordenen under punkt 4 – forslag - for den forestående ordinære generalforsamling:

”De opstillede ”legende børn”-tavler nedtages, i sin helhed eller delvist, og forsøges afhændet bedst muligt.”

Begrundelser:

1. Skiltene er misvisende. Der er ingen børneinstitutioner eller feriekolonier for børn i grundejerforeningens område, og børns færden på foreningens grusveje har ikke en udstrækning eller en karakter, der kan berettige opstillingen, når man tager vejenes karakter i betragtning. Skiltene kan muligvis være berettiget i tætbebyggede områder med helårsbeboelser med mange mindre børn uden legemuligheder på egen parcel eller trygt tilgængelig legeplads, hvor gaden benyttes som legeareal. De er fejlanbragt i et fritidshusområde som Højvang-Klints , og ses da heller ikke opstillet i andre lignende områder.
2. Skiltene skæmmer naturen i fritidshusområdet, specielt i den del, der ligger udenfor tættere bebygget område, ved deres farverige forsider og triste grå bagsider og deres størrelse.
3. Skiltene er til gene for de medlemmer, der skal vedligeholde græsrabatterne omkring standerne.
4. Skiltene skal vedligeholdes og erstattes, når de beskadiges ved påkørsel eller hærværk, og de er dyre – dagsprisen for 4 stk. med standere er 7.255 kr. excl. opsætning.
5. Skiltene er uden betydning . Fornuftige trafikanter aflæser trafikbilledet og indretter kørslen efter forholdende, og uansvarlige trafikanter påvirkes ikke af uofficielle skilte, som ikke er opsat af offentlige myndigheder og som er uden juridisk betydning.
6. Skiltene er opsat uden generalforsamlingsdrøftelse af behovet og uden vedtagelse af foreningens medlemmer. De er blot nævnt ved en kort orientering i et nyhedsbrev i juni måned 2017.

Med venlig hilsen

Kaj A. Pedersen

 Birkekrogen 1